stanford-oval/wikipedia huggingface dataset:
Pelimannipuuhissa
Kappaleet > A-puoli

Roapasupolkka – 1.36 (säv. Antti Vesterinen)
Konstan parempi valssi – 2.21
Villen marssi – 2.36
Motellin hämärässä – 2.53
Kehtolaulu – 2.54
Olutmarssi – 2.29
Kappaleet > B-puoli

Vaiennut viulu – 2.26
Jylhän polska – 1.30
Outoveden valssi – 4.08
Kruunu-Marjaanan polska – 2.31
Kesän tullessa – 2.25
Penttilän sillalla – 1.42
Aiheesta muualla

Pelimannipuuhissa discogs.com -sivustolla
Albumi Fono.fi:in tietokannassa
Nestor Assogba

Nestor Assogba (21. helmikuuta 1929 Abomey, Ranskan Dahomey – 22. elokuuta 2017) oli beniniläinen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Parakoun piispaksi 10. huhtikuuta 1976. Piispaksi vihkiminen seurasi 25. heinäkuuta. Pääkonsekraattorina toimi Bernardin Gantin, jota avustivat Lucien Monsi-Agboka ja Guy-Marie-Joseph Riobé.
Parakousta tuli arkkihiippakunta 16. lokakuuta 1997 ja Assogbasta sen arkkipiispa. 29. lokakuuta 1999 hänet nimitettiin Cotonoun arkkipiispaksi, jona hän toimi, kunnes jäi eläkkeelle 5. maaliskuuta 2005.
Nazanin Aghakhani

Nazanin Aghakhani (s. 22. huhtikuuta 1980 Wien, Itävalta) on itävaltalainen kapellimestari, pianisti ja säveltäjä.
Persialaissukuiseen perheeseen syntynyt tyttö haaveili orkesterin johtamisesta ja aloitti pianotunnit seitsenvuotiaana. 12-vuotiaasta asti opiskeli klassista pianonsoittoa Wienin pääkonservatoriossa  Karl Barthin ja Meira Farkasin ohjauksessa. Pian hän alkoi lisäksi ottaa tunteja partituurinluvussa ja kontrapunktissa säveltäjä-kapellimestari Thomas Christian Davidilta. Vuosina 2000–2002 Aghakhani opiskeli orkesterinjohtoa Wienin musiikkiyliopistossa Erwin Acelin, Leopold Hagerin, Yuji Yuasan ja Howard Armanin oppilaana. Hän jatkoi opintojaan Tukholman kuninkaallisessa musiikkikorkeakoulussa opettajinaan Jorma Panula ja Anders Eby, ja osallistui lisäksi muun muassa Alan Gilbertin ja Jukka-Pekka Sarasteen mestarikursseille. Näihin aikoihin Aghakhani alkoi opiskella myös elektroakustisen musiikin säveltämistä Bill Brunsonin ja Fredrik Hedelinin johdolla. Vuonna 2006 Aghakhani siirtyi opiskelemaan Helsingin Sibelius-akatemian maisteriohjelmassa Leif Segerstamin oppilaana. Kapellimestaridiplomissaan Aghakhani johti Kuopion kaupunginorkesteria.
Aghakhani on toiminut Tukholman kuninkaallisen oopperan apulaiskapellimestarina, johtanut monia pohjoismaisia ja itävaltalaisia kokoonpanoja, ohjannut nuoriso-orkestereita ja esittänyt omia sävellyksiään eri puolilla Eurooppaa. Musica nova Helsinki -festivaaleilla Aghakhani on esiintynyt 2007, 2008 ja 2009.
Salzburgin musiikkijuhlilla Aghakhani toimi Mozartin Don Giovanni -oopperan apulaiskapellimestarina. Vuonna 2008 hän kantaesitti nuorten säveltäjien teoksia Wien Modern tapahtumassa ja istui Ung Nordisk Musik Festivalin tuomaristossa.
Vuonna 2009 Aghakhanista tuli ensimmäinen Iranissa esiintynyt naispuolinen kapellimestari. Vuonna 2010 hänet nimitettiin Akademisches Sinfonieorchester Münchenin musiikilliseksi johtajaksi.
Kapellimestarityön lisäksi Aghakhani on jatkanut esiintymisiä myös pianistina ja levyttänyt omia sävellyksiään; näihin molempiin hän on saanut sponsoritukea itävaltalaiselta Bösendorfer-pianotehtaalta. Hän on myös kysytty yritysluennoija johtamisen, naisten aseman ja ajankäytön hallinnan aloilla. Aghakhani puhuu sujuvasti saksaa, englantia, farsia ja ruotsia. Hän asuu Itävallassa lakimies-kirjailija-aviomiehensä Friedrich Schwarzingerin kanssa. Heillä on vuonna 2009 syntynyt poika.
Aiheesta muualla

Farsinkielinen TV-dokumentti Nazanin Aghakhanista (tekstitys englanniksi)
Neverland

Neverland voi tarkoittaa seuraavia:
Neverland, Mikä-Mikä-Maa, mielikuvitusmaa Peter Pan -kirjoissa
Neverland, Nick Willingin elokuva vuodelta 2012
Neverland, Neverland Ranch, alue Santa Barbara Countyssä Kaliforniassa, Michael Jacksonin pitkäaikainen asuinpaikka
Neverland, Tim Skoldin studioalbumi
Neverland, Interscope Recordsin artisti
Neverland, Japanilainen videopelien kehittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neverland”, voi hakea sivunnimihaulla, laajalla sivunnimihaulla tai tekstihaulla.
Pat Jennings

| 0 | 1 | 2 |
| --- | --- | --- |

Henkilötiedot
Koko nimi: Patrick Anthony Jennings
Syntymäaika: 12. kesäkuuta 1945 (ikä 79)
Syntymäpaikka: Newry, Pohjois-Irlanti
Pelipaikka: maalivahti
Pituus: 183 senttimetriä
Junioriseurat
1961–1963:  Newry FC
Seurat
| Vuodet | Seura | O (M) |
| 1963–1964 1964–1977 1977–1985 |  Watford FC  Tottenham Hotspur  Arsenal | 48 (0) 472 (1) 237 (0) |
Maajoukkue
| 1964–1986 |  Pohjois-Irlanti | 119 (0) |
 Seurajoukkueuran tilastot kattavat vain kansalliset sarjat, päivitetty 7. elokuuta 2008.
Patrick Anthony Jennings (brittiläisen imperiumin ritarikunnan jäsen, s. 12. kesäkuuta 1945 Newry, Downin kreivikunta) on pohjoisirlantilainen jalkapalloilija. Hän pelasi Pohjois-Irlannin maajoukkueen maalivahtina 119 ottelua, millä hän on maajoukkueensa ottelutilaston ykkönen. Pat Jennings pelasi uransa aikana yli 1 000 huipputason peliä.
Seuraura > Newry Town & Watford

Jennings aloitti pelaajauransa kotikaupungissaan Newryssä kuusitoistavuotiaana.
Seuraura > Tottenham Hotspur

Pat Jennings vietti kolmetoista vuotta White Hart Lanella, missä hän pelasi 472 liigaottelua Spurseille, ja 591 ottelua kaikissa kilpailuissa. Hän voitti FA Cupin vuonna 1967, Englannin liigacupin 1971 ja 1973 ja UEFA Cupin 1972.
Vuonna 1973 FWA nimesi hänet vuoden jalkapalloilijaksi. Kolme vuotta myöhemmin hän sai PFA:n version palkinnosta.
Seuraura > Arsenal

Elokuussa 1977 hän siirtyi Arsenaliin. Jennings auttoi Arsenalin FA Cupin finaaliin 1978, 1979 ja 1980.
Seuraura > Shamrock Rovers

Hän oli kutsuvieraana Shamrock Roversissa piakkoin vuoden 1986 jalkapallon maailmanmestaruuskilpailujen jälkeen.
Maajoukkueura

Jennings debytoi Pohjois-Irlannin jalkapallomaajoukkueessa kahdeksantoistavuotiaana. Hän pelasi viimeisen maajoukkueottelunsa 41-vuotissyntymäpäivänään. Ottelu pelattiin Brasiliaa vastaan (Brasilia voitti 3–0). Ottelu oli Pohjois-Irlannin ryhmän viimeinen peli 1986 jalkapallon maailmanmestaruuskilpailuissa. Nämä olivat Jenningsin toiset maailmanmestaruuskilpailut. Aiemmin hän pelasi jalkapallon maailmanmestaruuskilpailuissa vuonna 1982.
Käännös suomeksi
Never Worn White

| ”Never Worn White” Katy Perry |
| --- | --- | --- |

Singlen tiedot
 Julkaistu: 5. maaliskuuta 2020
 Formaatti: digitaalinen lataus, suoratoisto
 Tuottaja(t): Johan Carlsson
 Tyylilaji: pop
 Kesto: 03.45
 Levy-yhtiö: Capitol Records
Katy Perryn muut singlet
| ”Harleys in Hawaii” 2019 | ”Never Worn White” 2020 | ”Daisies” 2020 |
Never Worn White on yhdysvaltalaislaulaja Katy Perryn musiikkikappale. Sen julkaisi Capitol Records digitaalisesti ladattavana ja suoratoistettavana singlenä 5. maaliskuuta 2020. Kappaleen ovat sanoittaneet Perry, Johan Carlsson, John Ryan ja Jacob Kasher Hindlin, joista Carlsson myös tuotti sen. Kappaleen musiikkivideo julkaistiin singlen julkaisupäivänä.
"Never Worn White" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Skotlannissa, Unkarissa ja Uudessa-Seelannissa. Perry on esittänyt kappaleen ensimmäisen kerran livenä australialaisessa televisiosarjassa The Project 10. maaliskuuta 2020.
Käännös suomeksi
Nelli Kenttä

Nelli Kenttä on suomalainen valokuvaaja, toimittaja ja kirjailija joka on kotoisin Raumalta. Nelli Kenttä on työskennellyt YleX:ssä musiikkitoimittajana ja valokuvaajana.
Kenttä muutti peruskoulun jälkeen Raumalta Helsinkiin ja valmistui Helsingin kuvataidelukiosta ylioppilaaksi.
Nelli Kenttä kirjoitti Katri Norrlinin kanssa kirjan Vitun ruma, joka käsittelee ulkonäköpaineita sosiaalisen median aikakaudella ja kauneusihanteiden epäoikeudenmukaisuutta. Kirjan julkaisi Into Kustannus vuonna 2021.
Teokset

Kenttä, Nelli & Norrlin, Katri: Vitun ruma.  Helsinki:  Into, 2021.  ISBN 9789523516502.
Natalia Reyes

| Natalia Reyes |
| --- | --- |
 Reys vuonna 2019
Henkilötiedot
Syntynyt: 6. helmikuuta 1987 (ikä 37) Bogota, Kolumbia
Ammatti:  näyttelijä
Näyttelijä
Merkittävät roolit:  Terminator: Dark Fate
Aiheesta muualla
IMDb 
Natalia Reyes Gaitán (s. 6. helmikuuta 1987) on kolumbialainen näyttelijä, joka tunnetaan parhaiten James Cameronin tuottamasta ja Tim Millerin ohjaamasta 2019 ensi-iltansa saaneesta elokuvasta Terminator: Dark Fate. Reyes esittää elokuvassa Dani Ramosia, nuorta naista, joka pakenee Gabriel Lunan esittämää terminaattoria. Elokuvassa esiintyvät päärooleissa myös Linda Hamilton ja Arnold Schwarzenegger.
Aiheesta muualla

Kuvia tai muita tiedostoja aiheesta Natalia Reyes Wikimedia Commonsissa
Natalia Reyes Internet Movie Databasessa. (englanniksi)
Natalia Oreiro

Natalia Oreiro
Natalia Oreiro (s. 19. toukokuuta 1977, Montevideo Uruguay) on uruguaylainen laulaja ja näyttelijä, joka nykyään asuu Argentiinassa.
Oreiro muutti Uruguaysta 16-vuotiaana Argentiinaan. Hän aloitti uransa esiintymällä telenoveloissa. Ensimmäisen albuminsa Natalia Oreiron hän julkaisi vuonna 1998. Tähän mennessä hän on julkaissut kolme albumia.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (espanjaksi)
Natalia Oreiro Internet Movie Databasessa. (englanniksi)
Natalia Oreiro — Río de la Plata (virallinen video)
Paperitoukka

| Ctenolepisma longicaudata |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Toukkasukahäntäiset Thysanura
Heimo::  Lepismatidae
Suku::  Ctenolepisma
Laji::  longicaudata
Kaksiosainen nimi
 Ctenolepisma longicaudata  Escherich, 1905 
Synonyymit
 Ctenolepisma urbana (Slabaugh, 1940)  Ctenolepisma coreana (Uchida, 1943  Ctenolepisma dives (Silvestri, 1908)  Ctenolepisma pinicola' (Uchida, 1964)  Lepisma corticola (Ridley, 1890) 
Katso myös
   Paperitoukka Wikispeciesissä   Paperitoukka Commonsissa 
Infobox OKNimi-testi OK: 
Paperitoukka (Ctenolepisma longicaudata) on pohjoisamerikkalainen toukkasukahäntäisiin kuuluva hyönteislaji.
Tuntomerkit

Laji on sokeritoukkaa hieman suurempi, täysikasvuisen hyönteisen ruumiin pituus on 15–19 millimetriä. Ruumis vaihtelee väriltään vaaleanharmaasta tummanharmaaseen. Sen vatsapuolen alaosassa ei ole sokeritoukalle tyypillisiä karvatupsuja, mutta ne sijaitsevat yläosassa. Vatsapuolen takaosassa on kaksi sormentyylistä osoitinparia.
Levinneisyys

Yhdysvalloissa laji on levinnyt Keskilännestä Yhdysvaltojen eteläosaan, ja sitä voi esiintyä haittaeläimenä myös Etelä-Kaliforniassa. Sitä esiintyy myös Australiassa, Euroopassa. Laji tavattiin ensimmäisen kerran Norjassa vuonna 2013, jonka jälkeen se on levittäytynyt lähes koko maahan. Laji on levittäytynyt myös Ruotsiin ja Suomeen, mistä ensimmäiset on havaittu jo 1990-luvulla. Lajia tavattiin 1995 ensimmäistä kertaa myös Japanissa, Ogasawarasaarilla.
Elinympäristö ja ravinto

Lajia tavataan ihmisasumusten sisätilojen halkeamissa kellareista ullakoille, komeroissa, varastoissa, keittiöissä ja autotalleissa. Eläin piileskelee päiväsaikaan ja välttelee valoa. Eläintä ei ole tavattu ulkosalta.
Laji käyttää ravinnokseen kemikaalipitoisia selluloosatuotteita kuten ohutta konekirjoituspaperia, talouspaperia, sellofaania, vehnäjauhoja, lihaliemikuutioita, tärkkelyspitoisia materiaaleja ja kuivamuonia.
Elinkierto

Naaras munii yleensä 2–20 munaa kerrallaan asuntojen halkeamiin. Juuri kuoriutuneella nymfillä ei vielä ole karvatupsuja eikä suomuja. Suomut tulevat neljännellä kuorenvaihdolla ja sukuelimet 14. kuorenvaihtokerralla. Hyönteinen saavuttaa sukukypsyyden 2–3-vuotiaana. Täysikasvuinen eläin voi vaihtaa kuorta vielä 3–5 kertaa viiden vuoden aikana.
Nymfivaiheessa oleva nuori yksilö.
Natalia Pelevine

Natalia Pelevine
Natalia Pelevine (ven. Наталья Пелевина и Пелевайн, s. 2. marraskuuta 1977) on englantilais-venäläinen näytelmäkirjailija, näyttelijä, poliittinen oppositioaktivisti ja bloggaaja.
Aiheesta muualla

Venäjä kielsi Moskovan teatterikaappauksesta kertovan näytelmän esittämisen. 22.4.2008. Suomen Kuvalehti.
Perhejulistus

Perhe: Julistus maailmalle (engl. The Family: A Proclamation to the World), lyhyemmin Perhejulistus, on Myöhempien Aikojen Pyhien Jeesuksen Kristuksen Kirkon antama julistus, jossa se määrittelee kantansa perheeseen, seksuaalisuuteen sekä miehen ja naisen rooleihin. Presidentti Gordon B. Hinckley luki perhejulistuksen ensimmäistä kertaa julkisuudessa kirkon naisjärjestön, Apuyhdistyksen puolivuosittaisessa yleiskokouksessa Salt Lake Cityssä 23. syyskuuta 1995 - siis vain noin puoli vuotta virkakautensa alusta. Perhejulistusta oli ilmeisesti valmisteltu jo ennen Hinckleyn tuloa kirkon johtajaksi. Julkistaessaan Perhejulistuksen Gordon B. Hinckley sanoi perinteisen perhemallin joutuneen ahdinkoon, minkä johdosta kirkon oli korotettava äänensä puolustamaan perhettä.
Sekä kirkon ensimmäinen presidenttikunta että kahdentoista apostolin koorumin jäsenet allekirjoittivat perhejulistuksen, mikä tekee siitä MAP-kirkossa hyvin arvovaltaisen ja kirkkoa sitovan julkilausuman.
Perhejulistus on julkaisemisensa jälkeen saanut huomattavan paljon julkisuutta. Sitä on levitetty miljoonia kappaleita kopioina, ja suurimmalla osalla kirkon jäsenistä on se kodissaan. Julistukseen on viitattu tai sitä on siteerattu lukemattomia kertoja esim. kirkon yleiskonferensseissa. Perhejulistukseen on viitattu esimerkiksi keskusteltaessa MAP-kirkon kannasta samaa sukupuolta olevien avioliittoon tai rekisteröityyn parisuhteeseen.
Julistuksen opillisia kannanottoja

Jumala on säätänyt avioliiton miehen ja naisen väliseksi.
Perhe on keskeinen osa Jumalan pelastussuunnitelmaa.
Kaikki ihmiset on luotu Jumalan kuviksi.
Jokainen ihminen on taivaallisten vanhempien rakastettu poika tai tytär, minkä takia hänellä on suunnaton arvo.
Sukupuoli on tärkeä osa ihmisen identiteettiä, minkä johdosta sukupuoliroolit on säilytettävä selkeinä.
Temppeleissä suoritettavat pyhät toimitukset, ennen muuta endaumentti ja vihkiminen avioliittoon ajaksi ja iankaikkisuudeksi, mahdollistavat ihmisen palaamisen taivaallisen Isän luo ja perheiden pysymisen yhdessä myös iankaikkisuudessa.
Vanhemmat ovat Jumalalle vastuussa siitä, miten he toteuttavat velvollisuuksiaan perheessä.
Lapsilla on oikeus syntyä turvalliseen kotiin, jossa vanhemmat ovat avioliitossa ja elävät toisilleen ehdottoman uskollisina.
Julistuksen neuvoja

Jumalan Aatamille ja Eevalle paratiisissa antama käsky lisääntyä ja täyttää maa on yhä voimassa.
Seksuaaliset teot ovat näin ollen Jumalan säätämiä, mutta niitä saa toteuttaa vain miehen ja naisen välisessä avioliitossa.
Lisääntyminen on Jumalan antama tehtävä, minkä johdosta kaikki elämä on pyhää ja sitä on suojeltava.
Vanhemmilla on velvollisuus rakastaa toisiaan ja lapsiaan.
Vanhempien velvollisuuksiin kuuluu pitää huolta lastensa ajallisista tarpeista, hoivata lapsiaan rakkaudella, pitää huolta heidän hengellisistä tarpeistaan sekä opettaa heitä rakastamaan ja palvelemaan toisia ihmisiä, tottelemaan Jumalan käskyjä ja olemaan lainkuuliaisia kansalaisia.
Onnistuneet avioliitot ja perheet perustuvat uskon, rukouksen, parannuksen, anteeksiannon, kunnioituksen, rakkauden, myötätunnon, työn ja tervehenkisen virkistystoiminnan periaatteille ja säilyvät näitä periaatteita noudattamalla.
Isän velvollisuus on johtaa perhettään rakkaudessa ja oikeudenmukaisuudessa, pitää huolta puolisostaan ja perheestään, taata heille toimeentulo, suojella perhettään ja johtaa sitä hengellisesti.
Äidin ensisijainen velvollisuus on lastensa hoivaaminen.
Äidit ja isät ovat yhdessä vastuussa perheestä, ja heidän tulee tukea toisiaan tasa-arvoisina kumppaneina.
Yhteiskunnan tehtävänä on suojella perhettä, joka muodostaa yhteiskunnan perustan.
Varoituksia

Jokainen, joka tekee aviorikoksen, pahoinpitelee puolisoaan tai lapsiaan tai lyö laimin heistä huolehtimisen, joutuu vastaamaan teoistaan Jumalalle.
Perheinstituution hajottaminen tai murentaminen tuo maailmalle ne vitsaukset, joista muinaiset ja nykyiset profeetat ovat varoittaneet.
Aiheesta muualla

Perhejulistus suomeksi kirkon virallisilla sivuilla
Nesthorn

Nesthorn
Nesthornin pohjoispuoli
| --- | --- |
Sijainti:  Valais,  Sveitsi
Vuoristo:  Bernin Alpit
Korkeus merenpinnasta:  3 824 m
Prominenssi:  658  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Nesthorn on Bernin Alpeilla, Sveitsissä sijaitseva 3 824 metriä korkea vuorenhuippu.
Aiheesta muualla

Kuvia tai muita tiedostoja aiheesta Nesthorn Wikimedia Commonsissa
Natalia Rodríguez

| Mitalit | Mitalit | Mitalit |  |
| --- | --- | --- | --- |
|  Natalia Rodríguez |  Natalia Rodríguez |  Natalia Rodríguez |  |
Maa:   Espanja
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 1 500 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Doha 2010 | 1 500 m |  |
| EM-kilpailut  | EM-kilpailut  | EM-kilpailut  |  |
|  Pronssia | Barcelona 2010 | 1 500 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Torino 2009 | 1 500 m |  |
Natalia Rodríguez Martínez (s. 2. kesäkuuta 1979 Tarragona) on espanjalainen 1 500 metrin juoksija.
Hän osallistui Sydneyn olympialaisiin 2000, muttei päässyt alkueristä jatkoon. Edmontonin MM-kilpailuissa 2001 hän oli kuudes, kuten myös Münchenin EM-kilpailuissa 2002. Pariisin MM-kilpailuissa 2003 hän jäi välieriin ja Budapestin sisäratojen MM-kilpailuissa 2004 alkueriin. Ateenan olympialaisissa 2004 hän oli kymmenes ja Helsingin MM-kilpailuissa 2005 kuudes.
Vuosilta 2006 ja 2007 häneltä ei löydy tilastotuloksia, mutta Pekingin olympialaisissa 2008 hän teki paluun arvokisoihin ollen kuudes. Ensimmäisen arvokisamitalinsa, hopeaa, hän sai Torinon sisäratojen EM-kilpailuissa 2009. Berliinin MM-kilpailuissa 2009 hän oli maalissa ensimmäisenä, mutta tuli hylätyksi Gelete Burkan kaatamisesta.
Dohan sisäratojen MM-kilpailuissa 2010 hän voitti jälleen hopeaa. Myöhemmin samana vuonna hän voitti pronssia Barcelonan EM-kilpailuissa ajalla 4.01,30. Daegun MM-kilpailuissa 2011 hän sai jälleen pronssia ajalla 4.05,87.
Rodríguez on voittanut Espanjan-mestaruuden 1 500 metrillä ulkoradoilla vuosina 2000–2005, 2009–2010 ja 2012–2013 sekä sisäradoilla vuosina 2004, 2009–2010 ja 2013.
Henkilökohtaiset ennätykset

| --- | --- |
 Ulkoradat 800 m 2.01,35 (2001)  1 500 m 3.59,51 (2005, Espanjan ennätys)  Maili 4.21,92 (2008)  3 000 m 8.35,86 (2009) :  Sisäradat 1 500 m 4.06,35 (2010)  3 000 m 9.01,40 (2003)
Natalia Mărășescu

| Mitalit | Mitalit | Mitalit |  |
| --- | --- | --- | --- |
|  Natalia Mărășescu |  Natalia Mărășescu |  Natalia Mărășescu |  |
Maa:   Romania
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Praha 1978 | 1 500 m |  |
|  Hopeaa | Praha 1978 | 3 000 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Katowice 1975 | 1 500 m |  |
|  Kultaa | Wien 1979 | 1 500 m |  |
|  Hopeaa | München 1976 | 1 500 m |  |
|  Hopeaa | Milano 1978 | 1 500 m |  |
| Universiadit  | Universiadit  | Universiadit  |  |
|  Kultaa | Rooma 1975 | 3 000 m |  |
|  Kultaa | México 1979 | 1 500 m |  |
|  Hopeaa | Rooma 1975 | 1 500 m |  |
|  Hopeaa | Sofia 1977 | 1 500 m |  |
Natalia Mărășescu (omaa sukua Andrei-Betini, s. 3. lokakuuta 1953 Căpreni) on romanialainen entinen yleisurheilija, joka kilpaili keski- ja pitkien matkojen juoksussa. Hän voitti EM-kisoissa kaksi, sisäratojen EM-kisoissa neljä ja universiadeissa kaksi mitalia. Mărășescu rikkoi urallaan maailmanennätyksen sekä mailin, 2 000 metrin että 5 000 metrin juoksuissa ja piti mailin juoksun maailmanennätystä hallussaan lähes kolme vuotta.  Hän osallistui olympialaisiin kahdesti, vuosina 1976 ja 1980. Mărășescu oli molemmilla kerroilla mukana 1 500 metrillä. Hän ei päässyt finaaliin asti Montrealin kisoissa 1976, mutta oli yhdeksäs Moskovassa 1980.
Mărășescu voitti yhteensä yhdeksän maansa mestaruutta vuosina 1970–1979. Hän saavutti mestaruuksista viisi 1 500 ja neljä 3 000 metriltä.
Ennätykset

1 500 m: 3.58,2 (1979)
Perheen musta lammas

| Perheen musta lammas |
| --- | --- |

Ohjaaja:  Jorma Nortimo
Käsikirjoittaja:  Jorma Nortimo
Perustuu:  Melita Tångin romaaniin En mörk punkt (1934)
Tuottaja:  T. J. Särkkä
Säveltäjä:  Olavi Karu Toivo Kärki
Kuvaaja:  Armas Hirvonen
Leikkaaja:  Armas Vallasvuo
Lavastaja:  Karl Fager
Pääosat:  Sirkka Sipilä Eino Kaipainen Joel Rinne Siiri Angerkoski Toppo Elonperä
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  2. helmikuuta 1941
Kesto:  90 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Perheen musta lammas on Jorma Nortimon ohjaama suomalainen elokuva vuodelta 1941. Elokuva perustuu Melita Tångin romaaniin Mörk punkt (1934).
Tuotanto

Tångin romaanin henkilönimet suomennettiin käsikirjoitukseen, ja tapahtumat siirrettiin elokuvan tekoaikaan. Toivo Kärki teki tähän elokuvaan ensimmäiset elokuvatyönsä. Hän sovitti Olavi Karun sävellykset.
Juoni

Elokuvan päähenkilö on rakkaudessa pettynyt nuori tyttö, joka muuttaa pois naimattomien tätiensä luota. Välillä pojaksi heittäytyvä tyttö joutuu moniin seikkailuihin.
Arviot

Aikalaisarvioissa elokuvaan suhtauduttiin ymmärtävästi. Paula Talaskivi (Ilta-Sanomat) kylläkin ensin kritisoi pohjana käytettyä teosta, mutta itse elokuva on tehty ”nähtävästi niin hyvin kuin mahdollista” ja ”Nortimo on ohjannut jutun kevyesti, juoheasti ja hyväntuuliseen sävyyn”. Samalla linjalla olivat muutkin arviot pääosin. Näyttelijätyö sai kiitosta.
Myöhemmässä arviossa Perheen musta lammas saa Arto Pajukalliolta luonnehdinnan kevyt romanttinen komedia, joka tyydytti sotavuosien viihdepulaa potevan yleisön tarpeita. Eräs kriitikko pitää elokuvaa jäyhänä ja keinotekoisenakin. Toinen sanoo sitä rytmittömäksi ja juonta epätasaiseksi, epäuskottavaksi ja kömpelöksi. Myöskään siinä ei ole sitä elokuvallista voimaa, joka Nortimolla oli hallussaan 1930-luvun melodraamoissana.
Näyttelijät

| 0 | 1 | 2 |
| --- | --- | --- |
|  Sirkka Sipilä  | … |  Raili Wirma alias Risto ja Tytti Salonen   |
|  Eino Kaipainen  | … |  varatuomari Olli Paaso   |
|  Joel Rinne  | … |  taiteilija Erkki Rautia   |
|  Siiri Angerkoski  | … |  Salli, ent. operettilaulajatar, Railin enon vaimo   |
|  Toppo Elonperä  | … |  Salomoni, Railin eno   |
|  Jorma Nortimo  | … |  Topi Leimu   |
|  Elsa Rantalainen  | … |  rouva Schmitt, La Femme Bellen omistaja, Erkin täti   |
|  Kaisu Leppänen  | … |  Saara Salonen   |
|  Jalmari Rinne  | … |  kapteeni Nilsson   |
|  Lilli Sairio  | … |  kapteenska Augusta Nilsson, muotiliikkeen omistaja   |
|  Sylvi Palo  | … |  neiti Ritva   |
|  Elsa Turakainen  | … |  Railin täti, vanhapiika   |
|  Verna Piponius  | … |  Railin täti, vanhapiika   |
|  Henny Waljus  | … |  Railin täti, vanhapiika   |
|  Asser Fagerström  | … |  pianisti   |
|  Taito Mäkelä  | … |  mies hipoissa   |
|  Tuire Orri  | … |  nainen hipoissa   |
|  Aku Käyhkö  | … |  johtaja   |
|  Saara Rainto  | … |  johtajan tytär   |
|  Väinö Kolhonen  | … |  Pekka, juoksupoika   |
|  Aino Haverinen  | … |  kassaneiti   |
|  Nestori Lampi  | … |  muuttomies   |
|  Lyyli Krogerus  | … |  ompelija   |
|  Assi Raine  | … |  kosmetologi   |
|  Pentti Saares  | … |  laskujen perijä   |
|  Matti Aro  | … |  syyttäjä   |
|  Eero Leväluoma  | … |  tuomari / mies Erkin ateljeessa   |
|  Senja Soitso  | … |  Topi Leimun daami   |
|  Kerttu Salmi  | … |  Paason palvelijatar   |
|  Inna Ahti  | … |  Linnosen taululiikkeen myyjätär   |
|  Rauha Autere  | … |  tunnistamaton rooli   |
|  Toivo Hiltunen  | … |  tunnistamaton rooli   |
|  G. Karhulin  | … |  tunnistamaton rooli   |
|  Kyllikki Nortimo  | … |  tunnistamaton rooli   |
|  Lilli Orri  | … |  tunnistamaton rooli   |
|  M.-T. Parmasuo  | … |  tunnistamaton rooli   |
|  I. Veikkonen  | … |  tunnistamaton rooli   |